TISCO เด่นอย่างบูรณาการ
ผลประกอบการไตรมาสแรกของบริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO อันสวยงามสามารถปิดรอยต่อของการเปลี่ยนผ่านอำนาจการบริหารจัดการจากยุคของนาง อรนุช อภิศักดิ์ศิริกุล ที่ลอยตัวขึ้นไปเป็นประธานเจ้าหน้าที่บริหาร ผลัดมาเป็นกรรมการผู้จัดการใหญ่คนใหม่นาย สุทัศน์ เรืองมานะมงคล ขึ้นมาแทน ได้อย่าง “ไร้รอยตะเข็บ”
19 เม.ย. 2560

แฉทุกวันทันเกมหุ้น
 
ผลประกอบการไตรมาสแรกของบริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO อันสวยงามสามารถปิดรอยต่อของการเปลี่ยนผ่านอำนาจการบริหารจัดการจากยุคของนาง อรนุช อภิศักดิ์ศิริกุล ที่ลอยตัวขึ้นไปเป็นประธานเจ้าหน้าที่บริหาร ผลัดมาเป็นกรรมการผู้จัดการใหญ่คนใหม่นาย สุทัศน์ เรืองมานะมงคล ขึ้นมาแทน ได้อย่าง “ไร้รอยตะเข็บ”
ความสามารถทำกำไรสุทธิที่โดดเด่น แม้ว่ารายได้จากสินเชื่อของธุรกิจเช่าซื้อรถยนต์จะหดตัวลง ไม่ได้เป็นปัจจัยถ่วงรั้งแม้แต่น้อย เพราะ TISCO นั้น สามารถสร้างรายได้หลากหลายช่องทางที่ยืดหยุ่นได้ดี ทดแทนการขาดหายไปของบางส่วนได้ อย่างน้อยก็ชี้ว่า ปริมาณ ไม่ได้สำคัญเท่ากับคุณภาพ
คำชี้แนะให้ซื้อที่ดังขรมจากบรรดานักวิเคราะห์หลายสำนัก พากันให้ราคาเป้าหมายต่างกันระหว่าง 75-85 บาท ไม่ใช่ประเด็นใหญ่โต เพราะเป็นแค่ความต่างเฉพาะตัวเลข แต่เนื้อหามุ่งไปทิศทางเดียวกันหมด
ข้อสรุปสั้นๆ ที่ได้ใจความคือ …แข็งแกร่งทั้งกำไรและคุณภาพหนี้…บอกทุกอย่างไว้เกือบหมด
หากพิจารณารายละเอียดจะพบว่า กำไรสุดสวยในไตรมาสแรกปีนี้ของ TISCO ที่เติบโตเกินคาด 1.49 พันล้านบาท โตกว่าไตรมาสสุดท้ายของปี 2559  ประมาณ 15.3% และเทียบกับระยะเดียวกันปีก่อน เติบโตมากกว่า 18.8%  สูงกว่าที่บรรดานักวิเคราะห์ทั้งหลายคาดเดากันเอาไว้ผิดๆ ถูกๆ
ความแข็งแกร่งของกำไร ไม่ได้มาจากด้านเดียวชนิดเอียงกะเท่เร่ แต่มาจากหลายด้านประดังพร้อมๆ กันคือ
ดีไปหมดอย่างนี้ จึงไม่น่าแปลกที่จะมีคำแนะนำเชิงบวกทั่วหน้า ในทำนองว่า ไตรมาสแรกที่ว่าดี ยังไม่ดีที่สุด เพราะจะดียิ่งขึ้นไปอีกในไตรมาสที่สอง และครึ่งหลังของปี ตลอดลามไปถึงปี 2561 …โดยเฉพาะหลังจากการเข้าไปซื้อพอร์ตสินเชื่อของรายย่อยจากธนาคารต่างชาติ สแตนชาร์ดฯ หรือ  STNB มาบริหารเพิ่มเติม
การประเมินว่า กำไรสุทธิสิ้นปี 2560 ของ TISCO น่าจะมากกว่า  6 พันลบ. หรือเพิ่มขึ้นจากปีก่อน 20.8% จึงไม่ใช่เรื่องแปลก เพียงแต่….อย่างที่ทราบกันดี ราคาหุ้นจะไปถึงเป้าหมายได้หรือไม่…ยังยากเกินจะคาดเดา
เหตุก็อย่างที่ทราบกันดีว่า..หุ้นตัวนี้ เชียร์ไม่ค่อยขึ้น…แถมบางครั้งยังชอบปราบเซียน วิ่งสวนทางกับคำแนะนำเสียอีก…ก็เคยเห็นอยู่บ่อยๆ
“อิ อิ อิ”